laion/Wikipedia-Exotic huggingface dataset:
ינשוף צווחן

ינשוף צווחן (שם מדעי: Megascops) הוא סוג של דורס לילי ממשפחת הינשופיים הכולל 24 מינים החיים ביבשת אמריקה. הם קרוביהם של השעירים מהעולם הישן ודומים להם במראם. כמה מן המינים התגלו בעת האחרונה ממש, בעיקר מאזור הרי האנדים. אלו ינשופים קטנים באורך 15–30 סנטימטר ובמשקל 60–250 גרם, והם בעלי "אוזניים" ארוכות בקצה ראשם, עיניים גדולות ומקור קטן וקצר. נוצותיהם דהויות ומותאמות להסוואה. כמו שאר הינשופים, הם פעילי לילה. הם חיים סביב חורשים ויערות ונחים בחורי העצים ולעיתים בקני עופות שונים. בכמה אזורים בארצות הברית הם חיים גם בערים הגדולות. הינשופים צדים בעת החשיכה חרקים גדולים, עכבישים, עכברים, עטלפים, עופות אחרים וזוחלים. הינשופים מונוגמיים והזכרים מאכילים את הנקבות והאפרוחים במשך הגדילה. ינשופים אלה פולטים קריאות רמות לתקשורת, דבר שנתן להם את שמם. הקריאות הרמות שונות ממין למין ומסייעות למדענים לתעד את המינים. ינשוף צווחן מזרחי (Megascops asio) Megascops kennicottii Megascops seductus Megascops cooperi Megascops trichopsis Megascops choliba Megascops roboratus Megascops koepckeae Megascops clarkii Megascops barbarus Megascops ingens Megascops petersoni Megascops marshalli Megascops watsonii Megascops guatemalae Megascops vermiculatus Megascops roraimae Megascops centralis Megascops hoyi Megascops atricapilla Megascops sanctaecatarinae Megascops nudipes Megascops albogularis Megascops gilesi מדיה וקבצים בנושא ינשוף צווחן בוויקישיתוף ינשוף צווחן, באתר ITIS (באנגלית) ינשוף צווחן, באתר NCBI (באנגלית) ינשוף צווחן, באתר האנציקלופדיה של החיים (באנגלית) ינשוף צווחן, באתר GBIF (באנגלית) ינשוף צווחן, באתר אנציקלופדיה בריטניקה (באנגלית)
The Look of Love

"The Look of Love" (בעברית: "מַרְאֶה הָאַהֲבָה") הוא סינגל של הזמרת-יוצרת האמריקאית מדונה, מתוך פסקול הסרט "מי הנערה הזו?". הוא יצא לאור כסינגל השלישי והאחרון מתוך הפסקול ב-25 בנובמבר 1987, על ידי חברות התקליטים האחים וורנר וסייר רקורדס. השיר הגיע למקום התשיעי במצעד הסינגלים הבריטי. תחילה השיר היה קרוי בשם "Slammer" והוא נכתב והופק על ידי מדונה ופטריק לאונרד. מדונה ביקשה בעצמה מלאונרד עזרה בלפתח את השיר על מנת שהאופי שלה ואישיותה כפי שמוצגים בסרט יובאו לידיי ביטוי. היא כתבה את המילים ואת הלחן בהשראת הדמו שהכין לאונרד. בנוסף לכך, מדונה אמרה כי השחקן ג'יימס סטיוארט השפיע עליה בכתיבת השיר בעקבות השתתפותו בסרט "חלון אחורי". בליווי כלי הקשה השיר נפתח עם קו סינתיסייזר לצלילי בס נמוך וקולות רקע אטיים ולאחר מכן מדונה מתחילה לשיר את המילים. השיר זכה להצלחה במצעד האירופאי כאשר הגיע שם בשיאו למקום ה-17, בין היתר הצליח בממלכה המאוחדת שם הגיע למקום התשיעי, בהולנד שם הגיע למקום השמיני ובאירלנד שם הגיע למקום השישי. באמריקה הצפונית השיר לא זכה להצלחה, ולא נכנס למצעד האמריקאי ולמצעד הקנדי. גם באוסטרליה וניו זילנד השיר לא הופיע במצעדים הרשמיים של מדינות אלה. מדיה וקבצים בנושא The Look of Love בוויקישיתוף מידע על הסינגל "The Look of Love" באתר מיוזיק בריינז מידע על היצירה "The Look of Love" באתר Discogs סרטון השיר "The Look of Love" באתר יוטיוב השיר במצעד הסינגלים הבריטי
אלקסיוס פרידריך כריסטיאן, דוכס אנהלט-ברנבורג

אלקסיוס פרידריך כריסטיאן, דוכס אנהלט-ברנבורג (בגרמנית: Alexius Friedrich Christian von Anhalt-Bernburg; ‏12 ביוני 1767 – 24 במרץ 1834), היה נסיך גרמני מבית אסקניה, אשר שלט באנהלט-ברנבורג בין השנים 1796–1834. אלקסיוס פרידריך כריסטיאן נולד ב-12 ביוני 1767 בבאלנשטדט, והיה הבן היחיד של פרידריך אלברכט, נסיך אנהלט-ברנבורג ולואיזה אלברטינה משלזוויג-הולשטיין-זונדרבורג-פלן, בתו של פרידריך קרל, דוכס שלזוויג-הולשטיין-זונדרבורג-פלן. הוא ואחותו פאולינה קיבלו חינוך מעולה. לאחר מותו של אביו בשנת 1796, אלקסיוס פרידריך כריסטיאן ירש את אנהלט-ברנבורג. שנה מאוחר יותר, בשנת 1797 התווספו לאנהלט-ברנבורג היו חלק משטחי אנהלט-צרבסט, שכללו את הערים של קוזוויג ומיהלינגן, אשר היוו כשליש מהנסיכות שחולקה. בשנת 1812 עם הכחדה של בית אנהלט-ברנבורג-שאומבורג-הוים, ירש אלקסיוס את הוים וכמה מובלעות פרוסיות. אלקסיוס שיפר את החינוך עם בניין והרחבה של הרבה כנסיות ובתי ספר. הוא הפגין עניין מיוחד בהרחבת רשת הכבישים, ובמיוחד באזורים שהצטרפו לנסיכות לאחרונה. כמו כן, הוא התעניין בכריית מתכות לתעשייה, ואף יזם כמה פרויקטים של בנייה, כגון זאלבריקה בברנבורג, שנהרס מאוחר יותר. בשנת 1807 הועלה אלקסיוס פרידריך כריסטיאן למעמד דוכס, על ידי פרנץ השני, קיסר האימפריה הרומית הקדושה, בעקבות פירוק האימפריה הרומית הקדושה, יחד עם דודניו, הדוכסים של אנהלט-דסאו ואנהלט-קתן, ולאחר מכן הצטרף לקונפדרציה של הריין. חלק מחייליו נלחמו לצד נפוליאון בטירול, ספרד, רוסיה, גדנסק וקולם. ב-13 בדצמבר 1813 הוא פרש מהקונפדרציה של הריין, ובשנים 1814 ו-1815 שלח את חייליו להילחם בבלגיה ובצרפת לצד בעלות הברית. ב-8 ביוני 1815 הוא הצטרף אל הקונפדרציה הגרמנית. בענייני דת, הוא היה סובלני ונאור; בשנת 1820 הוא הכריז על הלותרניזם כדת רשמית של המדינה. בשנת 1826 הוא הצטרף לאיחוד המכס הגרמני, ובשנת 1829 הוא הקים קרן אזרחית ליתומי ואלמנות משרתיו. ב-24 במרץ 1834 מת אלקסיוס פרידריך כריסטיאן בבאלשטדט, ובנו אלכסנדר קרל, דוכס אנהלט-ברנבורג עלה לשלטון במקומו. ב-29 בנובמבר 1794 התחתן אלקסיוס פרידריך כריסטיאן בקאסל עם מריה פרדריקה מהסן-קאסל, בתם של וילהלם הראשון, הנסיך הבוחר מהסן ווילהלמינה קרולינה, נסיכת דנמרק, ממנה היו לו ארבעה ילדים: קתרינה וילהלמינה, נסיכת אנהלט-ברנבורג (1796). לואיזה, נסיכת אנהלט-ברנבורג (1799 – 1882), התחתנה עם פרידריך וילהלם לודוויג, נסיך פרוסיה. פרידריך אמדאוס, נסיך הכתר של אנהלט-ברנבורג (1801). אלכסנדר קרל, דוכס אנהלט-ברנבורג (1805 – 1863). ב-11 בינואר 1818 התחתן אלקסיוס פרידריך כריסטיאן בשנית, בנישואים מורגנטיים עם דורותיאה פרדריקה פון זוננברג, אשר קיבלה את התואר ברונית הוים, אולם היא מתה כעבור 4 חודשים ללא ילדים. ב-2 במאי 1819 התחתן אלקסיוס פרידריך כריסטיאן בשלישית, עם ארנסטינה שרלוטה פון זוננברג, אחותה של אשתו השנייה, והעניק אף לה את התואר ברונית הוים, אולם גם ממנה לא היו לו ילדים. מדיה וקבצים בנושא אלקסיוס פרידריך כריסטיאן, דוכס אנהלט-ברנבורג בוויקישיתוף אלקסיוס פרידריך כריסטיאן, דוכס אנהלט-ברנבורג, באתר "Find a Grave" (באנגלית)
Angel (שיר של מדונה)

"Angel" (בעברית: "מַלְאָכִית") הוא סינגל של הזמרת-יוצרת האמריקאית מדונה מתוך אלבומה השני, Like a Virgin. השיר יצא לאור ב-10 באפריל 1985, על ידי חברות התקליטים האחים וורנר וסייר רקורדס, כסינגל השלישי מהאלבום. הוא נכתב על ידי מדונה עצמה וסטיבן בריי והופק על ידי נייל רוג'רס. השיר היה בין הראשונים שעליהם עבדה מדונה בהקלטות האלבום. לדברי מדונה, שואב השיר השראה מסיפור של אישה שיש לה מלאך ששומר עליה והיא מתאהבת בו. במדינות מסוימות השיר יצא בפורמט 12 ביחד עם השיר "Into the Groove" ולכן דורג כמוהו. לשיר במקור תוכנן לצאת וידאו קליפ, אך מסיבות לא ידועות יציאתו בוטלה ובמקום זה בממלכה המאוחדת יצא קליפ חלופי בו נראים אוסף של קטעי וידאו קודמים של מדונה. מבחינה מוזיקלית השיר בנוי משלושה אקורדים עולים, אשר משממים את הבתים והפזמון. בפזמון ישנם גם הרמוניות קוליות של מדונה עצמה והמילים שחוזרות על הדימוי המלאכי של המושיע שלה. הביקורות לשיר היו מעורבות, חלק מהמבקרים כינו את השיר כ"קלאסיקה", אך חלק טענו שהוא דומה מדי לשירים קודמים שלה. השיר הגיע למקום החמישי בארצות הברית, ונהיה לשיר החמישי שלה ברציפות לעשות זאת. בנוסף לכך, הגיע השיר למקום הראשון במצעד הדאנס, למקום הראשון באוסטרליה ולחמישייה הפותחת בקנדה, אירלנד, יפן, ניו זילנד, ספרד וממלכה המאוחדת. על מנת לקדם את השיר ביצעה אותו מדונה בסיבוב ההופעות, "The Virgin Tour". מידע על היצירה "Angel" באתר מיוזיק בריינז גרסאות נוספות ל"Angel" באתר SecondHandSongs סרטון השיר "Angel" באתר יוטיוב ביחד עם "Into the Groove". Condé Nast, The 200 Best Albums of the 1980s, Pitchfork, ‏2018-09-10 (באנגלית אמריקאית) America’s Charts Were Invaded by the British Twice., Slate Magazine, ‏2023-04-15 (באנגלית) Madonna Tour Statistics: The Virgin Tour | setlist.fm, www.setlist.fm Gold & Platinum, RIAA (באנגלית) www.bpi.co.uk Latest Shows, Music, Celebrity & Entertainment News, MTV UK (באנגלית) ORICON NEWS, ORICON NEWS Oricon Album Chart Book: Complete Edition 1970–2005. Roppongi, Tokyo: Oricon Charts. 2006. ISBN 4-87131-077-9. Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30
אסטריזם

האם התכוונתם ל... אסטריזם (אסטרונומיה) – צורה דמיונית הנוצרת מחיבור שרירותי של כוכבים בשמי הלילה אסטריזם (גמולוגיה) – החזרת אור בצורת כוכב על שטח הפנים של אבן חן אסטריזם (טיפוגרפיה) (אנ') – צורה טיפוגרפית המורכבת ממשולש של כוכביות
רודולף, נסיך אנהלט-צרבסט

רודולף, נסיך אנהלט-צרבסט (בגרמנית: Rudolf von Anhalt-Zerbst; ‏28 באוקטובר 1576 – 30 ביולי 1621) היה נסיך גרמני מבית אסקניה. בין השנים 1586–1603 הוא שלט בנסיכות אנהלט במשותף עם האחים שלו. לאחר חלוקת הנסיכות ב-1603, הוא שלט בנסיכות אנהלט-צרבסט בין השנים 1603–1621. רודולף נולד בהארצגרודה ב-28 באוקטובר 1576, ליואכים ארנסט, נסיך אנהלט ולאלאונורה מווירטמברג, בתו של כריסטוף, דוכס וירטמברג. בשנת 1586 מת אביו, ורודולף ירש את נסיכות אנהלט המאוחדת, ביחד עם אחיו, ומכיוון שהם היו עדיין קטינים, שימש אחיו יוהאן גאורג כעוצר. רודולף היה תלמיד מצטיין, ובשנת 1596 השתתף בטקס הכתרת כריסטיאן הרביעי, מלך דנמרק. בשנת 1600 טייל רודולף במסגרת הטיול הגדול יחד עם אחיו לודוויג בסיציליה, ולאחר מכן בילה שנה בפירנצה. ב-21 בנובמבר 1601 הוא התקבל לאוניברסיטת סיינה, ושנה לאחר מכן, בשנת 1602, נסע הנסיך משווייץ (שם התגורר זמן מה) וחזר לדסאו. בשנת 1603 חולקה הנחלה בין האחים; יוהאן גאורג קיבל את אנהלט-דסאו, כריסטיאן את אנהלט-ברנבורג, אוגוסט את אנהלט-פלצקאו, רודולף את אנהלט-צרבסט ולודוויג את אנהלט-קתן. רודולף שיפץ את הגימנסיה בצרבסט, ואף הקים ספרייה חדשה בתחומי הנסיכות. בשנת 1618 הוא הצטרף לאגודה מניבת הפירות, אותה הקימו אחיו שנה קודם לכן. ב-30 ביולי 1621 מת רודולף בצרבסט, ובנו יוהאן השישי, נסיך אנהלט-צרבסט עלה לשלטון במקומו. ב-29 בדצמבר 1605 התחתן רודולף עם דורותיאה הדוויג מבראונשווייג-וולפנביטל, בתו של היינריך יוליוס, דוכס בראונשווייג-לינבורג, ממנה נולדו לו 4 ילדים: בת (1606) דורותיאה מאנהלט-צרבסט (1607–1634), התחתנה עם אוגוסט הצעיר, דוכס בראונשווייג-לינבורג אלאונורה מאנהלט-צרבסט (1608–1681), התחתנה עם פרידריך, דוכס שלזוויג-הולשטיין-זונדרבורג-נורבורג בת (1609) ב-31 באוגוסט 1612 התחתן רודולף בשנית עם מגדלנה מאולדנבורג, בתם של יוהאן השביעי, רוזן אולדנבורג ואליזבת משוורצבורג-בלאנקנהאוזן, ממנה היו לו שני ילדים: אליזבת מאנהלט-צרבסט (1617–1639) יוהאן השישי, נסיך אנהלט-צרבסט (1621–1667) מדיה וקבצים בנושא רודולף, נסיך אנהלט-צרבסט בוויקישיתוף
האופרה הלאומית הרומנית בבוקרשט

האופרה הלאומית הרומנית בבוקרשט (ברומנית: Opera Naţională București) הוא אחד מבתי האופרה והבלט הלאומיים של רומניה. המקום נחנך בשנת 1919 וב-1953 הועבר למשכנו הנוכחי אשר ממוקם במערב העיר. האופרה הראשונה שהוצגה בו הייתה פיק דאם מאת צ'ייקובסקי ומופע הבלט הראשון שהועלה בו היה קופליה. האודיטוריום מכיל 952 מקומות ישיבה. מדיה וקבצים בנושא האופרה הלאומית הרומנית בבוקרשט בוויקישיתוף אתר האינטרנט הרשמי של האופרה הלאומית הרומנית בבוקרשט
נסיכות אנהלט-אשרסלבן

נסיכות אנהלט-אשרסלבן הייתה מדינה קצרת-מועד של האימפריה הרומית הקדושה שנשלטה על ידי בית אסקניה, והייתה מרוכזת סביב העיר אשרסלבן. הנסיכות התקיימה בין השנים 1252–1315. נסיכות אנהלט הוקמה בשנת 1218 על ידי היינריך הראשון, נסיך אנהלט, בנו של ברנהרד השלישי, דוכס סקסוניה, על שם טירת אנהלט, בית מושבה של בית אסקניה ליד הארצגרודה. לאחר מותו של היינריך בשנת 1252 חולקה הנסיכות בין בניו; היינריך השני, נסיך אנהלט-אשרסלבן, ברנהרד הראשון, נסיך אנהלט-ברנבורג וזיגפריד הראשון, נסיך אנהלט-צרבסט. בשנת 1315 מת נכדו של היינריך - אוטו השני, נסיך אנהלט-אשרסלבן ללא יורשים, ובעקבות מותו נתפסה הנסיכות — כולל עיר הבירה אשרסלבן — על ידי דודנו אלברכט, בישוף הלברשטדט. ברנהרד השני, נסיך אנהלט-ברנבורג ניסה לטעון על כך שהוא אמור לרשת את הנחלות, אולם למרות זאת, שטחי הנסיכות נשארו חלק מבישופות הלברשטדט, אשר בשנת 1648 הפכו לנסיכות הלברשטדט, אשר הייתה חלק מברנדנבורג-פרוסיה. היינריך השני (1252–1266) אוטו הראשון (1266–1304) היינריך השלישי (1266–1283) אוטו השני (1304–1315)
ברכה הסמוכה לחברתה

ברכה הסמוכה לחברתה היא הגדרה הכוללת סוג של ברכות שלפי ההלכה אינה פותחת ב"ברוך אתה ה'", וכן אין צורך להזכיר בהן "מלכות" כלומר לומר בהן את הנוסח "מלך העולם". באופן זה בנויים רצפים של ברכות כמו למשל בתפילת העמידה, בברכת המזון ובברכות קריאת שמע, כך שרק הברכה הראשונה מביניהן כוללת אזכרת "מלכות". הדין שאין פותחים בברוך בברכה הסמוכה לחברתה מובא בברייתא בתלמוד. כך נאמר שם: ”תניא: כל הברכות כולן פותח בהן בברוך וחותם בהן בברוך חוץ מברכת הפירות וברכת המצות וברכה הסמוכה לחברתה.” הדין שאין צורך להזכיר מלכות בברכה הסמוכה לחברתה (גם לשיטת רבי יוחנן שסבור שיש להזכיר מלכות בכל ברכה) מובא בדברי התלמוד, ונפסק בדברי הרמב"ם. המונח "סמוכה" בהקשר זה מבטא הישענות, לכן נחשבת הברכה השנייה תלויה ונשענת על הברכה הראשונה, הן לגבי הפתיחה בברוך והן לגבי הזכרת ה"מלכות", בשני הדברים מה שיש בברכה הראשונה משמש גם לצורך הברכה השנייה. ברכת ישתבח אינה פותחת בברוך. לפי שיטה אחת, זו משום שהיא נחשבת כסמוכה לברוך שאמר, למרות שאומרים את כל פסוקי דזמרא בינתיים. רק הברכה הראשונה (יוצר אור או המעריב ערבים) פותחת בברוך, פותחת בברוך. קריאת שמע עצמה לא נחשבת כהפסק, כך ש"אמת ויציב" או "אמת ואמונה" נחשבות כסמוכות לברכות שלפני שמע, וגם הן לא פותחות בברוך. ברכת אבות היא הברכה היחידה בתפילת העמידה אשר פותחת במילים "ברוך אתה ה'", המילים המציינות פתיחה של ברכה. שאר הברכות רק נחתמות במילים אלו, אך לא נפתחות בהן. הדבר נובע מהגדרה זו של ברכה הסמוכה לחברתה, שלפיה רק הברכה הראשונה ברצף נפתחת ב"ברוך". לגבי הזכרת "מלכות" בתפילת העמידה אמרו הראשונים כמה הסברים. ברכת אלוהי נשמה אינה פותחת בברוך. בטעם הדבר נאמרו כמה הסברים. לפי אחד ההסברים, הסיבה נובעת מכך שהיא ברכה הסמוכה לחברתה. רק הברכה הראשונה פותחת בברוך ואילו שאר הברכות אינן פותחות בברוך מפני שהן סמוכות לברכה הראשונה. לאחר קריאת ההפטרה מברכים ארבע ברכות. הברכה הראשונה פותחת בברוך ואילו שאר ברכות ההפטרה אינן פותחות בברוך. טעם הדבר הוא מפני שהם סמוכות לברכה הראשונה תפילת הדרך אינה פותחת בברוך. בטעם הדבר מובאות כמה שיטות. לדעת מהר"ם מרוטנבורג יש להסמיך אותה לברכה אחרת כגון לאחת מברכות השחר. לדעת ר"י היא אינה ברכה אלא תפילה, ולדעת רבינו יונה (תלמידי רבינו יונה ברכות א.) כיוון שברכת שומע תפילה שבתפילת העמידה סמוכה לברכת אבות, לכן גם תפילת הדרך אינה צריכה לפתוח בברוך. לדעת רשב"א (חידושי הרשב"א ברכות כט:) היא אחת מכמה ברכות שאינן סמוכות ואפילו הכי אינן פותחות בברוך. כל הברכות כולן פותח בהן בברוך וחותם בהן בברוך, באתר ישיבת ברכת משה תלמוד בבלי, מסכת ברכות, דף מ"ו, עמוד א'. תלמוד בבלי, מסכת ברכות, דף מ"ט, עמוד א'. משנה תורה לרמב"ם, ספר אהבה, הלכות ברכות, פרק א', הלכה ה'. ראו כסף משנה למשנה תורה לרמב"ם, ספר אהבה, הלכות ברכות, פרק א', הלכה ה'. ראו שו"ת הרא"ש כלל ד, ג וכן במשנה ברורה, סימן ו', סעיף קטן י"ב. שלש הדעות מובאות בטור אורח חיים סימן קי. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
מסרשמיט KR200

מסרשמיט KR200 (בגרמנית: Messerschmitt KR200) היא מכונית מיקרו בתצורת תלת-אופן מתוצרת יצרנית מטוסי הקרב מסרשמיט אשר יוצרה בגרמניה בין השנים 1955–1964. קופה - 1 דלת קבריולה - 1 דלת רודסטר - 1 דלת מפברואר 1955 - דצמבר 1966 יוצרו 30,286 יחידות 2 מושבים בטור (צורת הישיבה קרויה: "Tandem seating") מנוע מרכזי אחורי דלת 1 בצורת "חופה" 3 גלגלים: 4.00x 8 אינץ' מערכת חשמל: 12 וולט "Standard" "DeLuxe" "Export" "מסרשמיט KR200" "מסרשמיט KR200" "מסרשמיט KR200" - מבט לפנים הרכב "מסרשמיט KR200" - קבריולט "מסרשמיט KR200" - מבט לתא הנהג "מסרשמיט KR200" "מסרשמיט KR200" "מסרשמיט KR200", שנת 1955 "מסרשמיט KR200" - קבריולט "מסרשמיט KR200" דגם "Super" מסרשמיט מסרשמיט KR175 מדיה וקבצים בנושא מסרשמיט KR200 בוויקישיתוף מסרשמיט KR200, סרטון באתר יוטיוב "מסרשמיט KR200" microcarmuseum.com/tour/messerschmitt-kr200 "מסרשמיט KR200", שנת 1961 - מפרט microcarmuseum.com/tour/messerschmitt "מסרשמיט KR200", שנת 1964 - מפרט microcarmuseum.com/tour/messerschmitt-kr200-roadst "מסרשמיט KR200" thevintagenews.com/2018/06/05/messerschmitt-kr200 "מסרשמיט KR200" hagerty.com/apps/valuationtools/1956-messerschmitt-kr200 "מסרשמיט KR200" lanemotormuseum.org/collection/cars/item/messerschmitt-kr200-1957
ווסטקואסטר מיילסטר

ווסטקואסטר מיילסטר (באנגלית: Westcoaster Mailster) הוא תלת אופן מתוצרת Cushman company (אנ'), ומתוצרת westcoaster ועוד 5 יצרניות רכב אמריקאיות, אשר יוצר ב-ארצות הברית עבור מחלקת הדואר של ארצות הברית ("United States Post Office Department" (אנ')), המשמש למסירת דואר, אשר יוצר מאמצע שנות ה-50 של המאה העשרים ועד 1966. בשנת 1966 היו בשירות מחלקת הדואר של ארצות הברית, 17,700 יחידות. מאפיינים טכניים: תלת אופן. המנוע מוקם מתחת למושב הנהג. נפח תא מטען - 291.1 סמ"ק. עומס מקסימלי על תא המטען - 500 ליברה (226.8 ק"ג). דגם ה-"ווסטקואסטר מיילסטר" היה קרוי "קטנועים דואר". גוף דגם ה-"ווסטקואסטר מיילסטר" נבנה והורכב ממתכת, גומי, פלסטיק, הורכבו בדגם חלונות זכוכית. דואר "ווסטקואסטר מיילסטר" - תמונות "ווסטקואסטר מיילסטר" - תמונות (3wheelers.com/archives/archive2) מדיה וקבצים בנושא ווסטקואסטר מיילסטר בוויקישיתוף ווסטקואסטר מיילסטר, סרטון באתר יוטיוב ווסטקואסטר מיילסטר, סרטון באתר יוטיוב ווסטקואסטר מיילסטר, סרטון באתר יוטיוב ווסטקואסטר מיילסטר, סרטון באתר יוטיוב "ווסטקואסטר מיילסטר" - תמונה learninglab.si.edu/resources/view "ווסטקואסטר מיילסטר" artsandculture.google.com/asset/westcoaster-mailster "ווסטקואסטר מיילסטר" web.archive.org/web "ווסטקואסטר מיילסטר" arago.si.edu/record ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ווסטקואסטר מיילסטר".
האחים צברי

האחים צברי היא להקת פאנק ישראלית. הלהקה הוקמה בשנת 2013 על ידי צמד האחים אבישי ויוני צברי. יוני, שמתופף בהרכב Kids Insane מתופף ושר. אבישי מנגן על גיטרה. האחים הוציאו עד היום שלושה מיני-אלבומים, באורך שבין 4–8 דקות. האלבומים מכילים שירים קצרים ומספרים סיפור, בדומה לאופרת רוק. חלקים מהסיפורים מתבססים על ילדותם ברמת גן. כל אלבום לווה בקליפ אנימציה הממחיז את הסיפור. ב-2013 הוציאו את האלבום הראשון ואלס עם מלשין, המגולל את סיפורם של חמישה חברים שנוסעים לאילת. ב-2014 הוציאו את האלבום השני בשינוי אדרת, המספר על בחור שעבר לתל אביב מהפרוורים. ב-2018 הוציאו את אלבומם השלישי על תמאש ועל העוקץ, החוזר לספר על ארבעת החברים מהאלבום הראשון ומרדפם אחר קלף הסופרגול של תמאש שנדור. השיר שבאלבום זכה במקום השני ברשימת שירי השנה של רדיו הקצה לשנת 2018. הקליפ הפך לתופעה ויראלית ברשתות החברתיות. נכון לשנת 2018 את הופעות הלהקה מלווים איתי אלזרדל (The Orions, Sweatshop Boys) בגיטרה, קורי בן יהודה (טברנק, Kids Insane ויוסלס איי.די) בתופים, וג'ניה פיינר בגיטרה בס. בשנים 2018–2019 ערכו האחים צברי מספר הופעות משותפות עם ההרכב טברנק, אשר נמכרו תחת הכותרת "צברנק". בנובמבר 2020 ערכו את הקליפ "מאמי אני על זה" של הראפר ג'ימבו ג'יי. בקליפ מופיעים אזכורים לקליפים שלהם, כגון דמויות שונות, סמל עיריית רמת גן וכן ניתן לראות את האחים עצמם. בפברואר 2021 לקחו חלק באלבום המחווה ליענקל'ה רוטבליט בשם "הוצאו מהקשרם - שרים רוטבליט" ובו חידשו את שירו "שיר לשלום". בפרויקט השתתפו אמנים מוכרים דוגמת דן תורן, סטלה גוט, יובל מנדלסון, נומקה, עומר מושקוביץ, תמר אפק, אור אדרי ואמנים אלטרנטיביים נוספים מעולם הפאנק והפולק. ואלס עם מלשין (2013) על תמאש ועל העוקץ (2018) בשינוי אדרת (2014) עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023 אתר האינטרנט הרשמי של האחים צברי האחים צברי, ברשת החברתית פייסבוק "רועש, פוליטי ולא מתפשר": סיפורו של הפאנק הישראלי, כאן 88 האחים צברי מבצעים את השיר ביחד עם כפיר עטיה ריאיון עם האחים צברי, סחוג פאנקס: האחים צברי הם תופעת קאלט שלא דומה לשום דבר אחר, באתר Time Out תל אביב Ido Rosen, Independent Content Creators Online: A Paradigm Shift in Film Aesthetic and Production, the Case of Israel, 2023-10-12 doi: 10.17863/cam.101964 ואלס עם מלשין, וידאו קליפ של השיר באתר יוטיוב (אורך: 7:27) בשינוי אדרת, וידאו קליפ של השיר באתר יוטיוב (אורך: 4:19) על תמאש ועל העוקץ, וידאו קליפ של השיר באתר יוטיוב (אורך: 8:44) תוצאות המצעד השנתי של הקצה לשנת 2018, באתר התחנה ג'ימבו ג'יי ולהקת ספא - מאמי אני על זה, וידאו קליפ של השיר באתר יוטיוב (אורך: 3:57) יעקב בר-און, ‏רוטבליט אלטרנטיבי: האלבום שמצדיע לקלאסיקון והמורד של המוזיקה העברית, באתר מעריב אונליין, 3 בפברואר 2021 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
IFR Aspid

IFR Aspid היא מכונית על בתצורת מכונית ספורט מתוצרת יצרנית הרכב הספרדית Aspid (אנ') (שם מלא: IFR Automotive, S.L) אשר הייתה מיוצרת משנת 2008 ועד 2010 במפעל החברה בראוס. "Aspid Sport" "Aspid SuperSport" 2 נוסעים 2 דלתות מסוג "Butterfly doors" (אנ') מנוע קדמי מנוע הנעה אחורית גלגלים בתצורה מבנה חיצוני ("Open-wheel car" (אנ')) מערכת הבלמים: דיסק (TBD) המורכבים משני דיסקים קלי משקל מנירוסטה עם חריצים גדולים בצורת טורבינות שנועדו למקסם את קירור הבלם ביעילות מרבית להיות במשקל של 70% קלים יותר מאשר בלם קונבנציונלי. מארז מאלומיניום שפותח עבור קשיחות מקסימלית שלדת הדגם - חיזוק קורות העוברות במרכזים כדי לשפר את הקשיחות והאווירודינמיקה מחיר בסיסי - 75,000 שטרלינג (דגם "Aspid Sport") מחיר בסיסי - 107,000 שטרלינג (דגם "Aspid SuperSport") תאוצה בין 0 - 100 קמ"ש היא 3.9 שניות (מנוע 1,997 סמ"ק מתוצרת הונדה מסוג "Honda F20C engine" (אנ') תאוצה בין 0 - 100 קמ"ש היא 2.8 שניות (מנוע 1,997 סמ"ק מתוצרת הונדה מסוג "Honda F20C engine" (אנ') (מגדש טורבו, בדגם "Aspid SuperSport") מכונית-על מדיה וקבצים בנושא IFR Aspid בוויקישיתוף נתונים טכניים IFR Aspid, סרטון באתר יוטיוב IFR Aspid, סרטון באתר יוטיוב דגמי רכבי "Aspid" אתר היצרן - aspidcars.com דגם "IFR Aspid" honestjohn.co.uk/carbycar/aspid/ss-2008 דגם "IFR Aspid" supercars.net/blog/2008-ifr-automotive-aspid דגם "IFR Aspid" motortrend.com/news/ifr-automotive-takes-on-the-atom-with-the-incredible-aspid דגם "IFR Aspid" caradvice.com.au/20678/aspid-supersport-by-ifr דגם "IFR Aspid" web.archive.org/web דגם "IFR Aspid" - תאוצה בין 0-100 קמ"ש - 2.8 שניות autopista.es/novedades-coches/articulo/ifr-aspid-0-100
The Less I Know the Better

The Less I Know the Better (בעברית: עדיף שאדע כמה שפחות) הוא שיר של להקת הרוק האוסטרלית טיים אימפלה, ששוחרר כסינגל השלישי והאחרון מתוך אלבום האולפן השלישי של הלהקה, Currents ב-29 בנובמבר 2015. הקליפ של השיר מתרחש בתיכון שבו שחקן כדורסל סובל מלב שבור. השיר הגיע למיקום שיא של 23 במצעד הסינגלים הבלגי, מקום 66 במצעד הסינגלים של ARIA ומקום 195 במצעד הסינגלים הצרפתי. בארצות הברית, השיר הגיע למקום 36 במצעד Hot Rock Songs של מגזין בילבורד. יחד עם "Let It Happen", השיר היה אחד מתוך שני השירים של Currents שהגיעו לאחד מ-5 המקומות הראשונים ב-Triple J Hottest 100, 2015. וידאו קליפ של השיר הועלה ב-26 בנובמבר 2015 לערוץ היוטיוב של הלהקה. הקליפ עוקב אחר שחקן כדורסל בבית ספר תיכון שמאוהב באחת המעודדות, שבמהרה מתחילה מערכת יחסים עם הקמע הגורילה של הקבוצה (בשם "טרבור"). לארס ברנדל ב"בילבורד" תיאר זאת כך: "הקליפ הוא סיפור מוזר של תאווה וקנאה בבית הספר התיכון שמתגלים בטכניקולור טריפ". מידע על היצירה "The Less I Know the Better" באתר מיוזיק בריינז מידע על הסינגל "The Less I Know the Better" באתר מיוזיק בריינז מידע על היצירה "The Less I Know the Better" באתר Discogs מילות השיר, באתר שירונט The Less I Know the Better, וידאו קליפ של השיר באתר יוטיוב
רובין סואנס

רובין סואנס (באנגלית: Robin Soans; נולד בשנת 1947) הוא שחקן ומחזאי אנגלי. סואנס מתמחה במחזות דוקומנטריים ומחזות verbatim. בין המחזות שכתב "Across the Divide"‏ (2007); "A State Affair"‏ (2000), על החיים באחוזת ברדפורד, בהפקת להקת התיאטרון Out of Joint;‏ "The Arab Israeli Cookbook" (תיאטרון גייט 2004); Talking to Terrorists (להקת התיאטרון Out of Joint ותיאטרון רויאל קורט); "Life After Scandal" (תיאטרון המפסטד); "Crouch, Touch, Pause, Engage" (להקת התיאטרון Out of Joint, התיאטרון הלאומי ויילס, תיאטרון ארקולה ותיאטרון שרמן). מחזות נוספים של סואנס הם "Bet Noir" (תיאטרון יאנג ויק 1986), "Sinners and Saints" (קרוידון ורהאוס) ו-"Will and Testament". ב-2008 כתב סואנס את המחזה "Mixed Up North" עבור האקדמיה למוזיקה ולאמנויות הדרמה של לונדון, אודות קבוצת תיאטרון נוער שנוצר כאמצעי לאחד קהילות נפרדות גזעית בעיירה התעשייתית ברנלי שבלנקשייר. ב-2009 הועלתה ההצגה בהפקה מקצועית משותפת של להקת התיאטרון Out of Joint ושל תיאטרון בולטון אוקטגון. כשחקן הופיע סואנס בתיאטרון המלכותי הלאומי, בתיאטרון רויאל קורט, עם הלהקה השייקספירית המלכותית ובתיאטרון שייקספיר גלוב. בקולנוע כיכב בסרטו של ביל דאגלס "Comrades" על אודות קדושי טולפאדל. ב-2014 שיחק סואנס בתפקיד ארתור במחזה "Visitors" מאת ברני נוריס בתיאטרון ארקולה. ב-2015 הוצג המחזה "Crouch, Touch, Pause, Engage", אודות שחקן הרוגבי גארת' תומאס וצעירים בברידג'נד, בסיבוב הופעות בבריטניה ובתיאטרון ארקולה. רובין סואנס, במסד הנתונים הקולנועיים IMDb (באנגלית) רובין סואנס, באתר AllMovie (באנגלית) רובין סואנס, במסד הנתונים הקולנועיים KinoPoisk (ברוסית) Rita, Sue and Bob Too by Andrea Dunbar / A State Affair by Robin Soans, Methuen Books, 2000, ISBN 0-413-75700-5 Talking to Terrorists by Robin Soans, Oberon Books, 2005, ISBN 1-84002-562-X "Crouch, Touch, Pause, Engage". נבדק ב-21 בפברואר 2015. {{cite web}}: (עזרה) Visitors at the Arcola Theatre